*Tämä artikkeli käsittelee vuonna 1989 syntynyttä jääkiekkoilijaa. Vuonna 1950 syntyneestä jääkiekkoilijasta ja jääkiekkovalmentajasta kertoo artikkeli Juhani Tamminen.*

**Juhani Tamminen** (s. 11. tammikuuta 1989 Hämeenlinna) on suomalainen jääkiekkoilija, joka pelaa Erste Ligan unkarilaisjoukkue Ferencvárosi TC:ssä. Hän on pelipaikaltaan keskushyökkääjä.

Ura
---

Tamminen on Hämeenlinnan Pallokerhon kasvatti. Hän pelasi kaikki A-juniorivuotensa seuran kakkosjoukkueessa A-nuorten II-divisioonassa. Tammisen omien sanojen mukaan HPK:n A-nuorten SM-liigajoukkueen silloinen päävalmentaja Jussi Tapola ei huolinut häntä joukkueeseensa asenneongelmien vuoksi. Tamminen oli kaudella 2007–2008 HPK:n paras pistemies ja maalintekijä tehoilla 17+13=30. Kaudella 2008–2009 hän oli joukkueen paras pistemies ja syöttäjä tehoilla 7+20=27. Kaudella 2009–2010 Tamminen nousi HPK:n kapteeniksi ja voitti tehoilla 16+34=50 koko A-nuorten II-divisioonan syöttöpörssin sekä jakoi pistepörssin kolmannen sijan SaPKon Eero Räisäsen kanssa. Tultuaan yli-ikäiseksi A-nuorissa hän vietti kauden 2010–2011 HPK Inkkareiden II-divisioonajoukkueessa. Tamminen oli Suomi-sarjan nousukarsinnoissa joukkueen paras pistemies ja maalintekijä tehoilla 13+18=31.

Kaudeksi 2011–2012 Tamminen siirtyi Suomi-sarjajoukkue Forssan Palloseuran riveihin. Kaudella 2012–2013 hän oli tehoilla 25+48=73 joukkueen paras syöttäjä ja toiseksi paras pistemies Mika Erkkilän jälkeen. Tamminen sijoittui koko sarjan syöttöpörssissä kolmanneksi ja pistepörssissä viidenneksi. Kaudella 2013–2014 hän oli FPS:n toiseksi paras maalintekijä ja kolmanneksi paras pistemies tehoilla 17+22=39. Pudotuspeleissä Tamminen jakoi joukkueen sisäisen pistepörssin voiton Sami Kaislehdon kanssa tehoilla 2+6=8. Hän voitti kauden päätteeksi Suomi-sarjan hopeaa. Kaudella 2014–2015 Tamminen nousi FPS:n kapteenistoon ja oli joukkueen toiseksi paras pistemies Antti Tenkasen jälkeen tehoilla 19+33=52. Hän sijoittui Suomi-sarjan pistepörssissä viidenneksi.

Tamminen teki FPS:ssä neljän viettämänsä kauden aikana runkosarjassa yhteensä 146 ottelussa tehot 75+123=198. Hän ei suurista pistemääristään huolimatta lähtenyt FPS:stä pääasiassa opiskelujensa vuoksi. Hänelle oli kysyntää Mestiksestä ja Tammisen omien sanojen mukaan Heinolan Peliitat kysyi häntä kauden 2012–2013 siirtotakarajalla joukkueeseensa, mutta siirto kariutui FPS:n vaatiessa Tammisesta liian suuria siirtokorvauksia.

Kaudeksi 2015–2016 Tamminen siirtyi vuoden mittaisella sopimuksella Mestiksen nousijajoukkue Rovaniemen Kiekkoon. Hänen ensimmäinen Mestis-kautensa toi 36 runkosarjaottelussa tehot 5+13=18 ja neljässä karsintasarjan ottelussa tehot 1+2=3. Kaudella 2016–2017 Tamminen johti 13 pelaamansa ottelun jälkeen koko sarjan pistepörssiä tehoilla 7+8=15, kunnes RoKi lainasi hänet lokakuussa 2016 alustavasti marraskuun maaottelutaukoon asti kestävällä, toistaiseksi voimassa olevalla lainasopimuksella seuran tuoreen yhteistyöjoukkueen, SM-liigajoukkue Helsingin IFK:n riveihin. Tamminen teki näin ollen liigadebyyttinsä 27-vuotiaana 29. lokakuuta 2016 vieraissa Tapparaa vastaan. Hänet merkittiin joukkueen nelossentteriksi laidoilleen Miro-Pekka Saarelainen ja Henri Tamminen. Tamminen. sai ottelussa jääaikaa 10.25 minuuttia. Hän pelasi HIFK:ssa kolme runkosarja- ja yhden Mestarien liigan ottelun. Maajoukkuetauolla Tamminen valittiin Mestiksen lokakuun kuukauden pelaajaksi. Hän sijoittui lopulta tehoilla 15+28=43 sarjan pistepörssissä seitsemänneksi. Tamminen valittiin kauden päätteeksi Mestiksen ensimmäiseen tähdistökentälliseen.

Tamminen siirtyi kaudeksi 2017–2018 vuoden mittaisella SM-liigasopimuksella Tampereen Ilvekseen. Hän teki liigauransa avausmaalin kauden neljännessä ottelussa 15. syyskuuta 2017 vieraissa Vaasan Sportia vastaan. Tamminen sai ottelussa myös syöttöpisteen Teemu Rautiaisen tekemään maaliin. Juha Ilkka valitsi hänet ottelun Alumnien tähtien kakkostähdeksi. Kaikkiaan Tamminen teki ensimmäisen kokonaisen SM-liigakautensa aikana 48 runkosarjaottelussa tehot 9+13=22. Hän sai vastuuta aina ykkösylivoimasta asti. Marraskuussa 2017 Tamminen teki Ilveksen kanssa vuoden mittaisen jatkosopimuksen.

Kaudeksi 2019–2020 Tamminen siirtyi vuoden mittaisella sopimuksella monikansallisen Erste Bank Eishockey Ligan itävaltalaisjoukkue Dornbirner EC:hen. Kaudeksi 2020–2021 Tamminen siirtyi palasi vuoden mittaisella sopimuksella Forssan Palloseuraan, joka oli nostettu edellisenä keväänä Mestikseen. Hän oli tehoilla 7+18=25 joukkueen paras syöttäjä ja Tamminen jakoi sisäisen pistepörssin toisen sijan Karri Forsblomin kanssa edellään Paavo Tyni.

Tamminen siirtyi kaudeksi 2021–2022 vuoden mittaisella sopimuksella monikansallisen Erste Ligan unkarilaisjoukkue Ferencvárosi TC:hen.

Pelityyli
---------

Tamminen on luonnehtinut itseään pelaajana enemmän syöttelijänä kuin maalintekijänä sekä taiteilijasieluna, jonka vahvuuksiin kuuluu pelinrakentaminen ja luovien ratkaisujen tekeminen. Hän on maininnut kehityskohteikseen luistelun ja laukauksen.

Muuta
-----

Tamminen herätti varsinkin HIFK:hon siirtyessään huomiota myös nimellään. Hän sai seuralta myös pelinumerokseen 79, millä numerolla Suomen A-maajoukkuekapteenina, jääkiekkovalmentajana sekä -persoonana tunnettu täyskaima Juhani Tamminen on aateloitu Jääkiekkoleijonaksi. Vanhemman Tammisen "Aurinkokuningas" -lempinimen mukaisesti nuorempi Tamminen käyttää omalla Instagram-tilillään puolestaan nimimerkkiä *Aurinkoprinssi*.

Tamminen on siviiliammatiltaan rakennusmestari. Hänen enonsa on HPK:n SM-liigajoukkueessa kaudella 1983–1984 hyökkääjänä pelannut Harri Ojanperä.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2010–2011 | HPK Inkkarit | II-divisioona | 7 | 3 | 9 | 12 | 0 | – | – | – | – | – |
|  | HPK Inkkarit | Suomi-sarja Q | 21 | 13 | 18 | 31 | 16 | – | – | – | – | – |
| 2011–2012 | FPS | Suomi-sarja | 36 | 14 | 20 | 34 | 24 | – | – | – | – | – |
| 2012–2013 | FPS | Suomi-sarja | 41 | 25 | 48 | 73 | 48 | – | – | – | – | – |
| 2013–2014 | FPS | Suomi-sarja | 35 | 17 | 22 | 39 | 16 | 9 | 2 | 6 | 8 | 12 |
| 2014–2015 | FPS | Suomi-sarja | 34 | 19 | 33 | 52 | 10 | 3 | 1 | 0 | 1 | 27 |
| 2015–2016 | RoKi | Mestis | 36 | 5 | 13 | 18 | 43 | – | – | – | – | – |
| 2016–2017 | RoKi | Mestis | 48 | 15 | 28 | 43 | 44 | – | – | – | – | – | Ykköstähdistö |
|  | HIFK | SM-liiga | 3 | 0 | 0 | 0 | 0 | – | – | – | – | – |
| 2017–2018 | Ilves | SM-liiga | 48 | 9 | 13 | 22 | 14 | – | – | – | – | – |
| 2018–2019 | Ilves | SM-liiga | 51 | 4 | 10 | 14 | 30 | 7 | 0 | 2 | 2 | 2 |
| 2019–2020 | Dornbirner EC | EBEL | 50 | 8 | 14 | 22 | 32 | – | – | – | – | – |
| 2020–2021 | FPS | Mestis | 30 | 7 | 18 | 25 | 34 | – | – | – | – | – |
| 3 kautta | yhteensä | SM-liiga | 102 | 13 | 23 | 36 | 44 | 7 | 0 | 2 | 2 | 2 |
| 3 kautta | yhteensä | Mestis | 114 | 27 | 59 | 86 | 121 | – | – | – | – | – |
| 1 kausi | yhteensä | EBEL | 50 | 8 | 14 | 22 | 32 | – | – | – | – | – |

Lähteet
-------

* Juhani Tamminen The Internet Hockey Databasessa (englanniksi)
* Juhani Tamminen Eurohockey-sivustolla (englanniksi)
* Juhani Tamminen *Elite Prospects*. Everysport Media Group AB.  (englanniksi)

### Viitteet

1. 1 2  HIFK ja RoKi yhteistyöhön - RoKin tehohyökkääjä lainalle Helsinkiin *Jatkoaika.com*.  28.10.2016. Jatkoaika ry. Viitattu 29.10.2016.
2. 1 2  Ampuja, Eetu: Juhani Tamminen repesi täysin kuullessaan HIFK:hon siirtyneen Juhani Tammisen pelinumeron – "Osoittaa tilannetajua" *is.fi*.  28.10.2016. Sanoma Media Finland Oy. Viitattu 30.10.2016.
3. 1 2  Tilastot *liiga.fi*. Jääkiekon SM-liiga Oy. Viitattu 9.4.2019.
4. 1 2 3 4 5  Juhani Tamminen *Elite Prospects*. Everysport Media Group AB.  (englanniksi)
5. 1 2 3  Kerkelä, Iiro: RoKin Juhani Tamminen nousi kaamoskuninkaaksi kuilun partaalta *lapinkansa.fi*.  25.10.2016. Alma Media Suomi Oy.  Arkistoitu 30.10.2016. Viitattu 30.10.2016.
6. ↑  Elite Prospects - HPK U20 Akatemia *eliteprospects.com*. Everysport Media Group AB. Viitattu 9.4.2019. (englanniksi)
7. ↑  Elite Prospects - HPK U20 Akatemia *eliteprospects.com*. Everysport Media Group AB. Viitattu 9.4.2019. (englanniksi)
8. ↑  Elite Prospects - U20 II-divisioona Stats 2009-2010 *eliteprospects.com*. Everysport Media Group AB. Viitattu 9.4.2019. (englanniksi)
9. ↑  Elite Prospects - HPK Inkkarit *eliteprospects.com*. Everysport Media Group AB. Viitattu 9.4.2019. (englanniksi)
10. ↑  Nuorta voimaa Palloseuraan *fps.doo.fi*.  4.5.2011. Forssan Palloseura r.y.  Arkistoitu 31.10.2016. Viitattu 30.10.2016.
11. ↑  Elite Prospects - Suomi-sarja Stats 2012-2013 *eliteprospects.com*. Everysport Media Group AB. Viitattu 9.4.2019. (englanniksi)
12. ↑  Elite Prospects - FPS *eliteprospects.com*. Everysport Media Group AB. Viitattu 9.4.2019. (englanniksi)
13. ↑  Elite Prospects - Suomi-sarja Stats 2014-2015 *eliteprospects.com*. Everysport Media Group AB. Viitattu 9.4.2019. (englanniksi)
14. ↑  RoKille kokoa hyökkäykseen ja takalinjoille *Jatkoaika.com*.  2.7.2015. Jatkoaika ry. Viitattu 30.10.2016.
15. ↑  Kokoonpanot *liiga.fi*.  29.10.2016. Jääkiekon SM-liiga Oy. Viitattu 13.7.2020.
16. ↑  Ottelutilastot *liiga.fi*.  29.10.2016. Jääkiekon SM-liiga Oy. Viitattu 30.10.2016.
17. ↑  Hermeksen tehopuolustaja Jatkoajan valinta Mestiksen lokakuun pelaajaksi *Jatkoaika.com*.  2.11.2016. Jatkoaika ry. Viitattu 3.11.2016.
18. ↑  Elite Prospects - Mestis Stats 2016-2017 *eliteprospects.com*. Everysport Media Group AB. Viitattu 9.4.2019. (englanniksi)
19. ↑  Mestis-kauden parhaimmisto sai palkintonsa – Tanuksen tykkikausi keräsi arvostusta *Jatkoaika.com*.  27.4.2017. Jatkoaika r.y. Viitattu 27.4.2017.
20. ↑  Ilveksellä sopimus 19 pelaajan kanssa *ilves.com*.  7.4.2017. Ilves-Hockey Oy.  Arkistoitu 10.4.2017. Viitattu 10.4.2017.
21. ↑  Otteluseuranta *liiga.fi*.  15.9.2017. Jääkiekon SM-liiga Oy. Viitattu 15.9.2017.
22. ↑  Björksten, Niko: Ilveksen pelaaja-arviot 2017–18: Syksyn mahalasku koitui kohtaloksi – Meskanen antoi vahvat näytöt MM-kisoja silmällä pitäen *Jatkoaika.com*.  11.3.2018. Jatkoaika r.y. Viitattu 14.3.2018.
23. ↑  Olli Salon ja Juhani Tammisen sopimuksiin jatkoa *ilves.com*.  6.11.2017. Ilves-Hockey Oy. Viitattu 8.11.2017.
24. ↑  Lahtinen, Miikka: Uusi osoite selvillä! Kokenut suomalaishyökkääjä poistuu Liigasta – siirtyy ulkomaille *Leijonat.com*.  2.8.2019. Nordic Sport Media. Viitattu 2.8.2019.
25. ↑  Juhani Tamminen palaa FPS:aan *forssanpalloseura.fi*.  22.9.2020. Forssan Palloseura ry. Viitattu 22.9.2020.
26. ↑  Elite Prospects - FPS *eliteprospects.com*. Everysport Media Group AB. Viitattu 29.3.2021. (englanniksi)
27. ↑  RUTINOS FINN TÁMADÓVAL ERŐSÍTETTÜNK *fradi.hu*.  19.5.2021. Ferencvárosi Torna Club. Viitattu 19.5.2021. (unkariksi)
28. 1 2  Lahdenperä, Johanna: RoKin Juhani Tamminen - Kultakypäräinen rakennusmestari *Jatkoaika.com*.  22.1.2017. Jatkoaika ry. Viitattu 23.1.2017.
29. ↑  Forssan Palloseura : Hyökkääjä: Juhani Tamminen – FPS *fps.doo.fi*. Forssan Palloseura r.y.  Arkistoitu 30.10.2016. Viitattu 30.10.2016.
30. ↑  Harri Ojanperä *Elite Prospects*. Everysport Media Group AB.  (englanniksi)